En stor (gjerne 40-75 millimeter), avlang, litt flat, mørkfarget trebukk, oftest med noe metallisk glans. Antennene er kraftige og omtrent så lange som kroppen. Pronotum har to skarpe pigger på sidene. Hannens kjever (mandibler) er store og fremoverstrakte, sigdformede. Dekkvingene er læraktige, uten lengderibber, hos hannen avsmalnende bakover, hos hunnen bredt ovale. Hannene er mindre og smalere enn hunnene, som ofte har rundede sider. De har ofte også en utoverrettet tann ved roten av dekkvingen.